AQSh prezidenti ma’muriyati AQSh maxsus xizmatlarining sobiq xodimi Edvard Snoudenni afv etish haqidagi iltimosnomani rad etdi, deb AQSh prezidentining milliy xavfsizlik bo‘yicha maslahatchisi Liza Monakoga iqtibos keltirgan holda xabar bermoqda Fortune nashri. Monakoning aytishicha, Snouden “avtoritar davlatda yashirinmasdan”, AQShga sud oldida javob berish uchun kelishi kerak. “Hozirda u o‘z qilmishining oqibatlaridan qochib yuribdi”, deb yozdi Monako iltimosnomaga javoban. AQSh Milliy xavfsizlik agentligini sobiq xodimining avf etilishi haqidagi iltimosnoma 2013 yilda yuborilgan va 168 ming imzo yiqqan edi. Snouden 2013 yilda Rossiyada siyosiy boshpana olgan. Avvalroq advokat Anatoliy Kucherena AQSh siyosatchilari Snoudenga qarshi xuruj qilishni bas qilsalar, u vataniga qaytishga tayyorligini ma’lum qilgan.